Grad Krk

Dječji vrtić „Katarina Frankopan“

Krk, Smokvik 7

[www.dvfk-krk.hr](http://www.dvfk-krk.hr)

***OBAVIJEST O UPISU DJECE RANE I PREDŠKOLSKE DOBI***

Prijave za upis djece u Dječji vrtić „Katarina Frankopan“

(vrtići Krk, Omišalj, Njivice, Malinska, Vrh, Baška, Vrbnik, Polje, Punat)

za pedagošku godinu 2021./2022. koja počinje 01.09.2021. vršit će se putem

**web aplikacije Upisi u dječje vrtiće putem NIAS sustava (e-Upisi)**

**u razdoblju od**

**25. svibnja 2021. do 03. lipnja 2021. godine**

Preduvjet za korištenje web aplikacije Upisi u dječje vrtiće je posjedovanje vjerodajnice u sustavu e-Građani. Ukoliko nije korisnik sustava e-Građani, roditelj koji želi predati prijavu za upis djeteta u vrtić, mora u poslovnici FINA-e zatražiti pristup aplikaciji te ju osobno aktivirati.

Nakon odabira usluge na portal e-Građani (dostupnog na adresi <https://gov.hr> )prikazuje se početni ekran za prijavu korisnika u web aplikaciju Upisi u dječje vrtiće putem NIAS sustava.

Detaljne upute za kreiranje zahtjeva za upis djeteta u vrtić putem NIAS sustava nalaze se na mrežnoj stranici vrtića [www.dvkf-krk.hr](http://www.dvkf-krk.hr) u izborniku „Upisi“.

Potrebna dokumentacija za prijavu (pojedini će se dokumenti automatski dohvatiti unutar NIAS sustava, u suprotnom postoji mogućnost prilaganja dokumenta u obliku privitka):

* potvrdu o prebivalištu djeteta (ne stariju od mjesec dana) ili važeću osobnu iskaznicu djeteta
* preslike osobnih iskaznica oba roditelja
* rodni list djeteta (koje se upisuje) ili izvadak iz matice rođenih
* potvrdu o obavljenom sistematskom pregledu djeteta prije upisa u vrtić (ne stariju od mjesec dana)
* za dijete roditelja invalida domovinskog rata-rješenje nadležnog ministarstva o statusu invalida Domovinskog rata
* za dijete iz obitelji s troje ili više djece - rodne listove ili izvatke iz matice rođenih ostale malodobne djece
* za djecu zaposlenih roditelja - Potvrda Hrvatskog zavoda za mirovinsko osiguranje ili Elektronički zapis Hrvatskog zavoda za mirovinsko osiguranje o trenutačnom zaposlenju roditelja (ne starije od mjesec dana)
* za roditelja koji je redovan učenik/student (smatrat će se da je zaposlen) - potvrdu škole*/*fakulteta o redovnom školovanju
* za djecu s teškoćama u razvoju - dostaviti mišljenje stručnog povjerenstva osnovanog po propisima iz područja socijalne skrbi ili odgovarajući medicinski i drugi nalazi, mišljenja i rješenja nadležnih tijela, ustanova i vještaka
* za dijete samohranog roditelja-izvadak iz matice rođenih roditelja (ne stariji od mjesec dana), smrtni list za preminulog roditelja, potvrda o nestanku drugog roditelja ili rješenje Centra za socijalnu skrb o privremenom uzdržavanju ( državna privremena alimentacija) ili drugu javnu ispravu kojom se dokazuje da roditelj sam skrbi i uzdržava dijete
* za dijete u udomiteljskim obiteljima- rješenje*/*potvrda Centra za socijalnu skrb
* za dijete koje živi u teškim socijalnim ili zdravstvenim uvjetima (roditelji korisnici socijalne pomoći CZSS, doplatka za djecu, djeca teško oboljelog roditelja)
  + preporuka Centra za socijalnu skrb,
  + Rješenje o pravu na doplatak za djecu ili zadnji izvadak banke na kojem je vidljiva uplata dječjeg doplatka (ne starije od mjesec dana),
  + liječnička dokumentacija i
  + ostale potvrde kojima se dokazuju činjenice dane u prijavi
* ostalu dokumentaciju kojom se dokazuju činjenice dane u prijavi

Roditelji kojima je potrebna pomoć pri kreiranju Prijave za upis djeteta mogu se obratiti putem sljedećih elektroničkih adresa:

[dvkrk.pedagog@gmail.com](mailto:dvkrk.pedagog@gmail.com)

[dvkrk.psiholog@gmail.com](mailto:dvkrk.psiholog@gmail.com)

[voditeljicavrticakrk@gmail.com](mailto:voditeljicavrticakrk@gmail.com)

Evaluacija i obrada podataka zaprimljenih zahtjeva traje do 17. lipnja 2021. godine te će roditelji o daljnjim koracima upisa u vrtić biti pravovremeno obavješteni putem mrežne stranice vrtića [www.dvkf-krk.hr](http://www.dvkf-krk.hr).